Årsberetning fra svømmeudvalget 2019.

Jeg vil starte med at takke alle mine svømmetrænere, hjælpere og forældrehjælpere rigtig mange gange for en fantastisk indsats. I trænere laver selvfølgelig noget mere benarbejde hjemme, men uden hjælpernes hænder, ville opgaven være umulig. Så håber at I også selv synes at I får noget ud af det, og har lyst til at tage en tørn igen.

Jacob og Gerda har kørt mandagsholdet som de plejer: Vi starter med lidt vandgymnastik/opvarmning. Det er alle vist tilfredse med. Ikke den store fornyelse i konceptet. Men dog enkelte nye ansigter på holdet. Vi er ca 15 mand på hvert hold. Så er der tirsdagsholdet, hvor der er 3 kvarters vandgymnastik/aerobic. Her er vi ca. 40.Og det er rigtig fedt, for her i efteråret var vi helt oppe på 10 mandlige deltagere. Det kan lade sig gøre, da der ikke svømmes, men så må der heller ikke være flere!

Jens Otto melder at alt er ved det gamle på holdene om formiddagen i 2019,dog ville det være dejligt med nye svømmere på holdene.

Jacob Wiborg kører voksenholdet om lørdagen fra 9.00-10.00, med stor succes!Han er superdygtig, men der er stadig plads til flere på holdet.

Hannes aquabikinghold kører fint, jeg synes at hun har et varieret program, og der er altid gang i den. Hun har haft 11 cyklister i forårssæson, 7 i sommersæsonen og 14 på efterårsholdet. Vi satte prisen ned til 30 kr pr gang fra efter sommerferien, for at få fyldt op! Og det har virket!!!

Vores lille hold ”børn med særlige behov” går godt, vi haft 7 børn og 5 trænere i forårssæsonen, og 8 børn og 6 trænere i efteråret. Der skal bare lidt reklame til indimellem!

Anna Reinholdt startede holdet Poseidon op i efteråret 2017. Det er for dygtige svømmere, med en combi af leg, styrketræning og stilarter. Det kørte hun videre med i 2018, men hun flyttede til Fyn og stoppede derfor som træner i AUF efter efterårsferien. Holdet er nu overtaget af Jesper Katballe, Jens Henrik Hansen og Inge N. Nørgaard. Der er ca 22 børn på holdet og de svømmer torsdag fra 18.40-19.30. En herlig flok unge mennesker!!!!

På børneholdene arbejder vi med ”svømmebogen” , et fantastisk materiale, som gør at vi har en rød tråd at køre efter. Børnene svømmer i følgende opdelinger: torsdage 16.10-16.55 hold 1. , 2. og 3. på tværs. 17.00-17.45 hold 1. , 2. og 3. på tværs. 10-15 børn på hvert hold. 17.50-18.35 4. hold ca 10 børn som svømmer på langs m.m. Vi har ca 120 børn igennem sådan en eftermiddag.

I 2019 havde vi 3 unge hjælpere af sted på weekendkursus, og 2 voksne var til AQUA INSPIRATION 2019 i Esbjerg sidst i oktober. Vi fik hver især en masse viden og ideer med hjem!

Vi har jo hvert år opstartsmøde/kursus før sæsonstart i efteråret, hvor alle trænere og hjælpetrænere bliver klædt godt på.

Vi fik hver især en masse viden og ideer med hjem!

I foråret og denne gang også fra efter efterårsferien, havde vi igen en aftale med AU/ Jens Otto om at hans svømmekursister, var med om torsdagen ved børneholdene. Jeg vil sige, at det som træner er svært at have overskud til at sætte de unge mennesker i gang til andet end at være hjælpere, men håber at de får noget ud af det.

I 2019 havde vi 125 børn som medlemmer, og 150 voksen medlemmer, hvoraf flere deltager på flere hold.

Mange af de rekvisitter som vi ”købte ” hos Helene, har vi brugt flittigt, nogle er jo større favoritter end andre. Men afvekslende.

Til sidst. Vi drømmer stadig om at starte et forældre-barn hold op, alder 3-5 år. Det kunne jo også være at du har en ide til en ny aktivitet under svømning, vandaerobic, en eller anden form for pulstræning!!!! Sig endelig frem! Men, men vi mangler trænere hvis det skal lykkes. Det kunne sagtens være i weekenden. RING hvis du har ideer, eller at det er noget for dig!